stanford-oval/wikipedia huggingface dataset:
טלרפואה
תחומים

רפואה מקוונת נחלקת באופן מסורתי לארבעה תת-תחומים:
רפואה מרחוק (Tele-Clinics) - כולל ייעוץ וטיפול רפואי התחום נחלק לשניים:
רופא-חולה: מתן טיפול רפואי ישירות לחולה: מרפאה וירטואלית שבה החולה לא מגיע למרפאה הפיזית אלא מקיים את הביקור דרך תוכנת וידאו. מתקיים בעיקר בתחומים שבהם הבדיקה מבוססת על הסתכלות ושיחה כגון: פסיכיאטריה, נוירולוגיה ורפואת עור.
רופא-רופא: התייעצות בין שני גורמים מקצועיים. לדוגמה רופא משפחה מול מומחה, אחות מול רופא, פרמדיק מול מומחה. תחום זה מפותח בתחום הרפואה הדחופה כגון טיפול נמרץ (Tele-ICU) וטיפול בשבץ מוחי.
ניטור מרחוק (Tele-Monitoring) - המטופל מעביר אינפורמציה הנאספת לצורך קבלת החלטת רפואיות (ל"ד, דופק, אק"ג, EEG וכו'). בישראל חברות שונות, ביניהן שחל ונטלי, מספקות שירותים מקוונים בתחום הקרדיולוגיה.
מידע מרחוק (Tele-Information) - כל מערכת המספקת ומגישה מידע רפואי (דפי אינטרנט, קבוצות חולים, פורומים).
הוראה מרחוק (Tele-Education) - קורסים מקוונים, הרצאות אינטרנטיות בנושאים רפואיים (לסטודנטים, רופאים, אחיות, הורים, מטופלים והקהל הרחב).
תחום הרפואה-מרחוק זכה להכרה, ואף שאיננו עומד עדיין כתחום התמחות עצמאי, הוגדרו גבולותיו על ידי מספר ארגונים רשמיים, כגון ה–World Medical Association ובישראל על ידי ההסתדרות הרפואית. בארצות הברית, ארגון בשם American Telemedicine Association עוסק בקידום התחום ובפרסום הנחיות קליניות, ועיתונים מקצועיים דוגמת Journal Of Telemedicine and Telecare עוסקים בפרסום מחקרים מדעיים בנושא. בדומה, בישראל מתקיימים דיון ומחקר בתחום הטלרפואה. מאמר מערכת בעיתון "הרפואה" דן בנושא ב-2013, וב-2016 התפרסם מאמר המנתח את הפעילות של שירותי בריאות כללית בתחום זה.
ראו גם

ייעוץ מקוון
הערות שוליים

↑  "2010 Opportunities and developments | Report on the second global survey on eHealth | Global Observatory for eHealth series - Volume 2: TELEMEDICINE" (PDF). 13 בינואר 2011. נבדק ב-25 במרץ 2016. {{cite web}}:  (עזרה)
↑  "What is Telemedicine?". Washington, D.C.: American Telemedicine Association. אורכב מ-המקור ב-2013-05-08. נבדק ב-21 באוגוסט 2011. {{cite web}}:  (עזרה)
↑  MainSite/ViewCategory. aspx?CategoryId=1108 Telemedicine, Israel Medical Organization, ‏2007
↑  American Telemedicine Association, www.atmeda.org
↑  telemedtoday.com Association of Telemedicine Service Providers
↑  Shoenfeld Y, Medicine in the digital era: the future is already here, Harefuah, 2013
↑  אלון נבט, איב ביטון, ליאור וולף, יחזקאל ויסמן, רפואה מרחוק (Telemedicine): תחום חדשני ברפואה דחופה בילדים, הרפואה, 2016
| --- | --- |
בקרת זהויות :  NLI: 987007551423205171  BnF: cb124346758 (data)  GND: 4491714-4  LCCN: sh93009003  NDL: 00841415  NKC: ph867746
דאנה איבגי

| --- | --- |

דאנה איבגי בהצגה "הנסיכה איבון", תיאטרון גשר, 2011
 לידה:  3 באפריל 1982 (בת 42) תל אביב-יפו, ישראל
 מדינה:  ישראל ישראל
 תקופת הפעילות:  מ-1991
 עיסוק:  שחקנית ומוזיקאית
 בן או בת זוג:  איתמר שמשוני 
 פרסים והוקרה:  פרס אופיר לשחקנית הראשית הטובה ביותר (2014)  פרס אופיר לשחקנית הראשית הטובה ביותר (2004)  פרס אופיר לשחקנית המשנה הטובה ביותר (2014)  פרס האקדמיה הישראלית לטלוויזיה (2021) 
 פרופיל ב-IMDb
 
דאנה איבגי בסרטה של קרן ידעיה, "כלת הים", 2009
דאנה איבגי (נולדה ב-3 באפריל 1982) היא שחקנית קולנוע, טלוויזיה ותיאטרון, קומיקאית, זמרת ומוזיקאית ישראלית, זוכת שלושה פרסי אופיר למשחק.
ביוגרפיה

דאנה איבגי נולדה, גדלה והתחנכה בתל אביב, בתם של השחקנית עירית שלג והשחקן משה איבגי. בנעוריה למדה בבית הספר הדמוקרטי הפתוח ביפו. בעקבות קשיים חברתיים שהתעוררו בבית הספר בתגובה לשמה הייחודי אייתה את שמה כ"דנה" ללא האות א'. אימצה מחדש את השם "דאנה" לאחר שבגרה. איבגי לא שירתה בצה"ל.
הייתה חברה ב"אנסמבל ציפורלה".
איבגי נשואה לאמן הפלסטי איתמר שמשוני. ב-2013 נולד בנם הבכור, וב-2018 נולד בנם השני.
מתגוררת בשכונת שפירא בתל אביב.
קריירה > בקולנוע

בשנת 1992, כשהייתה בת עשר, שיחקה לצד אביה בסרט "מלאכים ברוח". שנה לאחר מכן השתתפה בסרטו של ערן ריקליס, "זהר", המתאר את חייו של הזמר זוהר ארגוב. בשנת 1999, בגיל 17, שיחקה לראשונה בתפקיד ראשי, בסרטו של אלון זינגמן, "כאב השיניים של הרצל". באותה השנה שיחקה לצד אביה בסרט הקולנוע "זמן אוויר". בשנת 2001 שיחקה בסרטם של תמר מרום ורם נהרי, "כוכב זורח מעל הלב", לצד השחקנים אילנה ברקוביץ' ואסי כהן. בשנת 2002 שיחקה לצד זאב רווח ואיתי תורג'מן בסרטו של אורי ענבר, "בית"ר פרובנס", ובסרטו של ניר ברגמן, "כנפיים שבורות", לצדם של מאיה מרון ואורלי זילברשץ-בנאי. על משחקה בסרטים אלה הייתה מועמדת ל"פרס אופיר". מועמדות שלישית לפרס קיבלה ב-2003, על משחקה בסרט המנגליסטים".
בשנת 2004 שיחקה בסרט "אור" של קרן ידעיה בתפקיד הראשי, לצדה של רונית אלקבץ. בזכות משחקה זכתה ב"פרס אופיר" בקטגוריית "השחקנית הראשית הטובה ביותר", וכן בפרסים בפסטיבל הקולנוע של סלובקיה ושל ארצות הברית. בשנת 2005 שיחקה בסרט "גיבורים קטנים". ב-2006 השתתפה בסרט הסטודנטים של טליה לביא, "חיילת בודדה" ובסרט "אביבה אהובתי". ב-2007 בסרטו של אבי נשר, "הסודות", בו גילמה אחת מתלמידות המדרשה; ובסרטו הפוליטי של עמוס גיתאי, "התנתקות", לצד ז'ולייט בינוש, היאם עבאס, ז'אן מורו ולירון לבו. בשנת 2009 שיחקה בסרט "כלת הים" בבימוי קרן ידעיה. ב-2010 שיחקה בסרטו של רוני ניניו, "היו לילות" לצד אביה, משה איבגי. בשנת 2013 שיחקה בתפקיד ראשי בסרט הקומדיה "בננות" בבימויו של איתן פוקס. בשנת 2014 שיחקה בתפקיד ראשי בסרט "אפס ביחסי אנוש", בבימויה של טליה לביא; וכן כיכבה לצד לירון בן-שלוש בסרט "את לי לילה", אותו כתבה בן-שלוש. על תפקידים אלו זכתה בשני פרסי אופיר; הראשון בקטגוריית שחקנית המשנה הטובה ביותר ("את לי לילה"), והשני לשחקנית הראשית הטובה ביותר ("אפס ביחסי אנוש"). בשנת 2015 זכתה בפרס השחקנית הטובה ביותר מטעם פורום מבקרי הקולנוע בישראל, על הופעתה בסרט "את לי לילה". בשנת 2022 שיחקה בסרט סבוי של כאן בתפקיד ראשי.
בשנת 2024 שיחקה בתפקיד ראשי  בסרט "הפילגש" בבימויה של מעיין ריף.
קריירה > בטלוויזיה

ב-2003 הופיעה בתפקיד אורח בסדרת הטלוויזיה "תיק סגור". בשנת 2006 שיחקה בסדרה "המקום" לצד יהונתן סגל, לאורה ריבלין ושמיל בן ארי. ב-2007 השתתפה בסדרה "מסכים" לצד איתי תורג'מן, אניה בוקשטיין ואחרים. בשנת 2008 השתתפה בסדרה "חמישה גברים וחתונה" בערוץ 10. ב-2010 שיחקה בתוכנית המערכונים "אין להם מושג", לצד גיא לואל, שירי גדני, אושרי כהן, מיכל לוי, קובי פרג', ואיילת רובינסון.
בין השנים 2007–2014 השתתפה בארבע עונות של סדרת הפשע "הבורר" בתפקיד אושרית אסולין, לצד אביה משה איבגי, שגילם את דודה.
בשנת 2016 שיחקה בקומדיה לנוער "גרעינים", ששודרה בערוץ הילדים לצופי HOT, לצד דנה פרידר, חנוך דאום, דניאל גד ודוד שאול.
בתחילת שנת 2017 צפויה להנחות את העונה הרביעית של תוכנית הטלוויזיה "חיות מסך" של יולי אוגוסט הפקות; תוכנית אירוח בנושא קולנוע, עם ילדים המראיינים את הכוכבים והיוצרים הכי גדולים בטלוויזיה.
בשנת 2018 שיחקה בסדרה הקומית "משיח" בקשת 12, בכיכובו של אודי כגן, ובשתי סדרות של HOT3: "אוטונומיות", של אורי אלון ויהונתן אינדורסקי; ו"מלכות" שיצרו רותי וגל זייד, בכיכובן של ליהי קורנובסקי ואינה בקלמן.
בשנת 2020 שיחקה בסדרה "אבא מטפלת". על תפקידה בסדרה קיבלה מועמדות בתחרות פרסי הטלוויזיה לילדים ולנוער.
בשנת 2021 שיחקה בסדרה "מעילה" של יס, בה מגלמת את דמותה של אתי אלון. על תפקיד זה זכתה איבגי בפרס האקדמיה הישראלית לטלוויזיה בקטגוריית השחקנית הראשית הטובה ביותר בסדרת דרמה.
בשנת 2024 שיחקה בסדרה טיפול לילי, בה גילמה את נוגה, אחראית על מאפייה בסופרמרקט, שנוצר קשר בינה ובין גיבור הסדרה.
קריירה > כזמרת

בשנת 2015 הוציאה את אלבום הבכורה שלה, ID, שזכה לביקורות אוהדות. ב-2018 שוחרר השיר "תרקדי את זה", שכתבה, הלחינה והקליטה בשיתוף עם דניאלה ספקטור. השיר נכלל באלבומה של ספקטור, "בהתחלה". ב-2022 הוציאה את הסינגל "למדבר"
פרסים ומועמדויות

| שנה | פרס | קטגוריה | פרויקט | מועמדות |
| --- | --- | --- | --- | --- |
| ‏ 2022 | פרס אופיר | השחקנית הראשית הטובה ביותר | סבוי | מועמדות |
| ‏ 2022 | פרס אופיר | השחקנית הראשית הטובה ביותר | סינמה סבאיא | מועמדות |
| ‏ 2021 | תחרות פרסי הטלוויזיה לילדים ולנוער | השחקנית הטובה ביותר בסדרה קומית | אבא מטפלת | מועמדות |
| ‏ 2021 | פרס האקדמיה הישראלית לטלוויזיה | השחקנית הראשית הטובה ביותר בסדרת דרמה | מעילה | זכייה |
| 2020 | תחרות פרסי הטלוויזיה לילדים ולנוער | השחקנית הטובה ביותר בסדרה קומית | אבא מטפלת | מועמדות |
| ‏ 2014 | פרס אופיר | השחקנית הטובה ביותר | אפס ביחסי אנוש | זכייה |
| ‏ 2014 | פרס אופיר | שחקנית המשנה הטובה ביותר | את לי לילה | זכייה |
| 2009 | פרס אופיר | השחקנית הטובה ביותר | היו לילות וכלת הים | מועמדות |
| 2004 | פרס אופיר | השחקנית הטובה ביותר | אור | זכייה |
| ‏ 2002 | פרס אופיר | שחקנית המשנה הטובה ביותר | המנגליסטים | מועמדות |
| ‏ 2002 | פרס אופיר | שחקנית המשנה הטובה ביותר | בית"ר פרובנס | מועמדות |
איבגי זכתה בשלושה פרסי אופיר, על משחקה בסרטים "אור", "אפס ביחסי אנוש" ו"את לי לילה". זהו שיא הפרסים לשחקנית ישראלית, אותו היא חולקת עם רונית אלקבץ וענת וקסמן.
פילמוגרפיה

מלאכים ברוח (1991)
זהר (1993)
זמן אוויר (1999)
כאב שיניים (2000) - סרט קצר
כוכב זורח מעל הלב (2001) - סרט טלוויזיה ב-HOT3
כנפיים שבורות (2002)
בית"ר פרובנס (2002)
חצאית דמעות (2002) - סרט טלוויזיה ב-ערוץ 2
נומי טלר (2003) - סרט קצר
המנגליסטים (2003)
סיפורי בית קפה (2003)
אור (2004)
חיילת בודדה (2005) - סרט קצר
גיבורים קטנים (2006)
אביבה אהובתי (2006)
התנתקות (2007)
הסודות (2007)
שלום ולהתראות (2008)
חורבה (2009)
היו לילות (2010)
כלת הים (2010)
בננות (2013)
אפס ביחסי אנוש (2014)
את לי לילה (2014)
מה שלא הורג אותך (2015) - סרט קצר
מרחק הליכה (2018) - סרטי אמריקאי-ישראלי דובר אנגלית
סינמה סבאיא (2022)
הפילגש (2023)
דיסקוגרפיה > אלבומי אולפן

2015: ID
הערות שוליים

↑  יובל אברמוביץ', דאנה איבגי משחקת אותה, באתר nrg‏, 22 בנובמבר 2008
↑  נירית אנדרמן, "הגננת" זכה בפרס הסרט הטוב ביותר מטעם פורום מבקרי הקולנוע בישראל, באתר הארץ, 20 בדצמבר 2015.
↑   בן שלו, למה לקח לדאנה איבגי כל כך הרבה זמן לשחרר אלבום ראשון, באתר הארץ, 17 ביולי 2015 

נדב מנוחין‏, קשוב מאוד 103: אלבום הבכורה של דאנה איבגי מגוון ומרתק, באתר וואלה, 12 באוגוסט 2015
| פרס אופיר לשחקנית הראשית הטובה ביותר |
| --- | --- | --- |
| 1990–2010 | ריטה זוהר (1990) • דפנה רכטר (1991) • ענת וקסמן (1992) • חגית דסברג (1993) • רונית אלקבץ (1994) • חנה אזולאי-הספרי (1995) • לוסי דובינצ'יק (1996) • אסתי זקהיים (1997) • דפנה רכטר (1998) • אוולין קפלון (1999) • טינקרבל (2000) • רונית אלקבץ (2001) • אורלי זילברשץ (2002) • איילת זורר (2003) • דאנה איבגי (2004) • סיגלית פוקס (2005) • אסי לוי (2006) • רונית אלקבץ (2007) • היאם עבאס (2008) • עירית קפלן (2009) • מיה דגן (2010) |  |
| 2011 ואילך | אוולין הגואל (2011) • הדס ירון (2012) • סיון לוי (2013) • דאנה איבגי (2014) • מורן רוזנבלט (2015) • נועה קולר (2016) • שאדן קנבורה (2017) • שרה אדלר (2018) • לירון בן-שלוש (2019) • אלונה איב (2020) • ג'ונא סולימאן (2021) • ריטה שוקרון (2022) • ריימונד אמסלם (2023) • ליה אללוף (2024) |  |
| פרס אופיר לשחקנית המשנה הטובה ביותר |
| --- | --- | --- |
| 1990–1999 | מילי אביטל (1991) • אביטל דיקר (1992) • דבורה קידר (1993) • אורלי זילברשץ (1994) • אסתי זקהיים (1995) • דנה רז (1996) • אורלי פרל (1997) • אסי לוי (1998) • דליה פרידלנד (1999) |  |
| 2000–2009 | דלית קהן (2000) • לילי קוסאשווילי (2001) • מאיה מרון (2002) • ענת וקסמן (2003) • רונית אלקבץ (2004) • רבקה מיכאלי (2005) • רותם אבוהב (2006) • ענת וקסמן (2006) • אוולין הגואל (2008) • לבנה פינקלשטיין (2009) |  |
| 2010–2019 | רוזינה קמבוס (2010) • ריימונד אמסלם (2011) • עירית שלג (2012) • לאורה ריבלין (2013) • דאנה איבגי (2014) • דבורה קידר (2015) • רובא בלאל-עספור (2016) • מונא חוא (2017) • שירה האס (2018) • הדס בן ארויה (2019) |  |
| 2020 ואילך | שירה האס (2020) • ריימונד אמסלם (2021) • ג'ואנה סעיד (2022) • תיקי דיין (2023) • בת אל מוסרי (2024) |  |
| 0 | 1 | 2 |
| --- | --- | --- |
| הקודם: 2020: ניב סולטן (טהרן) | פרס האקדמיה לטלוויזיה לשחקנית ראשית בסדרת דרמה  2021: דאנה איבגי (מעילה) | הבא: 2022: מיה לנדסמן (שעת אפס) |
| --- | --- |
בקרת זהויות :  NLI: 987007592237705171  BnF: cb15009405v (data)  GND: 1061993132  ISNI: 0000 0003 6224 3510  LCCN: no2010176726  MusicBrainz: 77f76495-18c2-446e-b122-b619cfdbcdf6  NTA: 292155980  SUDOC: 092050344  VIAF: 225425355   WorldCat (עם VIAF): 225425355
חספוס משטחים

חספוס משטחים (ובקיצור חספוס) הוא מדד למרקמו של משטח ומהווה חלק מפרמטר הנקרא טיב פני שטח המשמש לתיאור משטחים.
חספוס, יחד עם גליות, משמשים לתיאור טיב פני השטח. 
חספוס מכומת (נמדד) בסטיות האנכיות של משטח אמיתי מצורתו האידיאלית. אם הסטיות הללו גדולות, המשטח נקרא "מחוספס", אם הסטיות הללו קטנות, המשטח נקרא "חלק".
פרמטרים למדידת חספוס משטחים

פרופיל משטחי (דו־ממדי)  –  מסומן  R_{a},R_{q},R_{t} ועוד, מחושב על פי מדידה של חספוס החומר לאורך קו.
פרופיל מלא (תלת־ממדי) – מסומן  S_{a},S_{q} ועוד, מחושב על פי מדידת שינויי הגובה על פני משטח דו־ממדי.
כל אחד מהפרמטרים הללו מחושב באמצעות נוסחה אחרת לתיאור המשטח המדובר. ישנם פרמטרים רבים לחישוב חספוסו של משטח, אולם הנפוץ ביותר הוא  R_{a}. מכיוון שכל פרמטר שכזה מתמצת את כל המידע על המשטח למספר בודד, ישנה חשיבות רבה לשימוש בהם ופירושם – שינויים קטנים בדרך שבה המידע הגולמי המתאר את פרופיל החומר מחושב או כיצד הפרופיל הממוצע מתואר יכולים להשפיע בצורה משמעותית על הפרמטר המחושב.
חישוב הפרמטרים

כל הפרמטרים הנ"ל מתבססים על ההנחה שהחספוס הממוצע (הגודל המודד את גובהו של המשטח ללא השינויים בגובה הנובעים מגליות) חושב מהפרופיל הגולמי. על אף שאנו מתייחסים לגדלים אלו כאל גדלים ידועים, פירוט סטנדרטי לכל אחד ניתן למצוא ב-Surfaces and their Measurement.
הפרופיל הנמדד מחולק ל- n-1 חלקים שווים, כך שישנן  n נקודות למדידה המפוזרות במרחקים שווים.  y_{i} הוא המרחק האנכי מהחספוס הממוצע של הנקודה ה- i מתוך  n (מניחים כי ערך חיובי של y הוא הרחק מהחומר ולא לתוכו).
יש לציין כי מכיוון שמדובר בדגימות, רבים מהפרמטרים הם למעשה מושגים הלקוחים מעולם הסטטיסטיקה לאפיון דגימה של אוכלוסייה.
| פרמטר | תיאור | נוסחה |
| --- | --- | --- |
| Ra, Raa, Ryni | ממוצע אריתמטי של ערכים מוחלטים |  R_{\text{a}}={\frac {1}{n}}\sum _{i=1}^{n}\left|y_{i}\right| |
| Rq, RRMS |  |  R_{\text{q}}={\sqrt {{\frac {1}{n}}\sum _{i=1}^{n}y_{i}^{2}}} |
| Rv | ערך שקע מקסימלי |  R_{\text{v}}=\min _{i}y_{i} |
| Rp | ערך שיא מקסימלי |  R_{\text{p}}=\max _{i}y_{i} |
| Rt | גובה מקסימלי של הפרופיל |  R_{\text{t}}=R_{\text{p}}-R_{\text{v}} |
| Rsk | צידוד |  R_{\text{sk}}={\frac {1}{nR_{\text{q}}^{3}}}\sum _{i=1}^{n}y_{i}^{3} |
| Rku | גבנוניות |  R_{\text{ku}}={\frac {1}{nR_{\text{q}}^{4}}}\sum _{i=1}^{n}y_{i}^{4} |
פרמטרי שיפוע

פרמטרי שיפוע מתארים מאפיינים של שיפוע פרופיל החספוס. פרמטרים מונים ומרווחיים מתארים את מידת התכיפות בהן הפרופיל חוצה ערכי סף מסוימים. פרמטרים אלו משמשים לעיתים תכופות לתאר פרופילי חספוס מחזוריים.
| פרמטר | תיאור | נוסחה |
| --- | --- | --- |
| Rdq, R \Delta q | שיפוע ה- RMS של הפרופיל בקטע המדגם |  {\begin{aligned}R_{dq}&={\sqrt {{\frac {1}{N}}\sum _{i=1}^{N}\Delta _{i}^{2}}}\end{aligned}} |
| Rda, R \Delta a | אורך השיפוע הממוצע (בערך מוחלט) של הפרופיל באזור המדגם |  {\begin{aligned}R_{da}&={\frac {1}{N}}\sum _{i=1}^{N}|\Delta _{i}|\end{aligned}} |
|  \Delta i | דלתא מחושבת ע"פ ASME B46.1 |  {\begin{aligned}\Delta _{i}&={\frac {1}{60dx}}(y_{i+3}-9y_{i+2}+45y_{i+1}-45y_{i-1}+9y_{i-2}-y_{i-3})\end{aligned}} |
שימושים והשפעות במכניקת שטח

חספוסו של משטח הוא מדד חשוב לקביעת יחסי הגומלין בין המשטח לבין הסביבה. משטח מחוספס יתבלה מהר יותר ויהיה לו מקדם חיכוך יותר מזה של משטח חלק. חספוס הוא לרוב מדד טוב לקביעת ביצועיהם של רכיבים מכניים מכיוון שאי-סדירויות במשטח עלולות ליצור אתרים בהם ייווצרו סדקים או שחיקה, אולם מצד שני חספוס עשוי לעודד אדהזיה (הדבקה), מה שייחזק את הקשר בין רכיבים.
השפעות החספוס על זרימה

מידת החספוס של משטח משפיעה על צורת הזרימה בשכבת גבול הסמוכה למשטח. חספוס גבוה יגרום לזרימה בצנרת להפוך לזרימה טורבולנטית (כתלות בערך מספר ריינולדס), כפי שמתואר בדיאגרמת מודי. בזרימה על משטח יתרחש אפקט דומה, כאשר ככל שמקדם החיכוך גדל שכבת הגבול הטורבולנטית הנוצרת תגדל.
חספוס בתעשייה ובייצור

על אף שלעיתים רבות חספוס גבוה איננו רצוי, הוא פרמטר שקשה וגם יקר לשלוט בו בתהליך הייצור – הורדת החספוס של משטח לרוב תגדיל בצורה מעריכית את עלות הייצור שלו, לכן לרוב תמצא פשרה בין שתי דרישות אלו. במקרים רבים, חספוס נחשב לפרמטר הקובע את ביצועי החלק. כפועל יוצא מכך, רוב היצרנים קובעים רף עליון לחספוס, אך לא רף תחתון (יוצא דופן לכך הם קדחים צילינדריים בהם נוזלי סיכה נאגרים בפרופיל המשטח, מקרה אשר כן דורש חספוס מינימלי).
כפי שצוין קודם, לחספוס יש השפעה מהותית על החיכוך והבלאי של משטח (כמובן שיש להתחשב גם בגליות ובצורה). משטח בעל ערכי  R_{a} גבוהים או  R_{sk} חיובי יהיו בעלי מקדמי חיכוך ובלאי גבוהים יותר. חספוס נמדד לרוב בננומטרים וניתן לרוב למדידה רק באמצעות השוואה לדוגמת חומר אחר בעלת טיב פני שטח ידוע.
בתעשיית הייצור ישנן דרגות מוסכמות ל R_{a} על מנת להתאים את פני החספוס לצורך:
| דרגה | N1 | N2 | N3 | N4 | N5 | N6 | N7 | N8 | N9 | N10 | N11 | N12 |
| --- | --- | --- | --- | --- | --- | --- | --- | --- | --- | --- | --- | --- |
|  R_{a}[\mu m] | 0.025 | 0.05 | 0.1 | 0.2 | 0.4 | 0.8 | 1.6 | 3.2 | 6.3 | 12.5 | 25 | 50 |
לקריאה נוספת

Den Outer, A.; Kaashoek, J.F.; Hack, H.R.G.K. (1995). "Difficulties of using continuous fractal theory for discontinuity surfaces". International Journal of Rock Mechanics and Mining Science & Geomechanics Abstracts. 32 (1): 3–9. doi:10.1016/0148-9062(94)00025-X.
ראו גם

איכות פני שטח (אופטיקה)
הערות שוליים

↑  Root Mean Square Roughness  - Michigan Metrology, Michigan Metrology, ‏26 במאי 2022
↑  Whitehouse, David (2012). Surfaces and their Measurement. Boston: Butterworth-Heinemann. ISBN 978-0080972015.
1 2 3 4  Degarmo, E. Paul; Black, J; Kohser, Ronald A. (2003), Materials and Processes in Manufacturing (9th ed.), Wiley, p. 223, ISBN 0-471-65653-4.
| --- | --- |
בקרת זהויות :  NLI: 987007551147505171  GND: 4128988-2  LCCN: sh85130724  NKC: ph171339 
Ra, Rq
Rt, Rv, Rp
יבשת שקועה

מפה טופוגרפית של זילנדיה
יבשת שקועה היא אזור של קרום יבשתי שגודלו נרחב אך הוא נמצא ברובו מתחת לפני הים. מונח זה משמש כמה פליאוגאולוגים וגאוגרפים בהתייחס לכמה יבשות (שאף אחת מהן אינה גדולה כמו כל אחת מהיבשות המוכרות).
ההגדרה של מונח זה אינה ברורה. אם שברי יבשות ומיקרו-יבשות שקטנים מ-2,500,000 קמ"ר, שהם כשליש משטחה של יבשת אוסטרליה, אינם נכללים, אז זילנדיה (בעלת שטח של כ-4,900,000 קמ"ר) תהיה המאפיין הגאולוגי היחיד שניתן לסווגו כיבשת שקועה.
יבשות שקועות נוספות הן, לדוגמה, ברינגיה, דוגרלנד, רמת קרגלן, מאוריציה, סאהול וסונדה.
לאורך זמן רב אנשים חיפשו אחרי יבשות שקועות והועלו השערות לגבי "יבשת אבודה" אפשרית מתחת למי האוקיינוס האטלנטי. בשנות ה-30 נערך גם חיפוש אחר למוריה, שחשבו כי הייתה יבשת שקועה בין חופי הודו ואפריקה.
ראו גם

ברינגיה
דוגרלנד
סונדאלנד
הערות שוליים

↑  ATLANTIS SEARCH SHIFTS TO AEGEAN; Lost Continent Legend Held Based on False Statistics 1966 New York Times
↑  "A Submerged Continent". Los Angeles Times. 4 באפריל 1882. נבדק ב-2019-05-28. Ignatius Donnelly has recently published a work in defence of the story that a continent known among the ancients as Atlantis was sunk in the Atlantic Ocean by an earthquake. {{cite news}}:  (עזרה)
↑  "Submerged continent". The Sydney Morning Herald. 28 בנובמבר 1932. {{cite web}}:  (עזרה)
1995 בטלוויזיה

| 0 | 1 | 2 | 3 |
| --- | --- | --- | --- |
|  |  | 1995  בטלוויזיה |  |
< · 1993 · 1994 — 1995 — 1996 · 1997 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 1995 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
16 בינואר – רשת הטלוויזיה UPN מתחילה את שידוריה בארצות הברית (תתאחד בהמשך עם The CW).
5 במאי – תחרות האירוויזיון התקיימה בדבלין שבאירלנד. בתחרות זכתה נורווגיה, עם השיר "Nocturne" ("נוקטרנו") שבוצע על ידי הצמד האירי-נורווגי סיקרט גארדן.
12 בספטמבר – ערוץ הטלוויזיה הולמרק מתחיל את שידוריו בארצות הברית.
3 באוקטובר – בפסק הדין במשפט הרצח של שחקן הפוטבול לשעבר או. ג'יי. סימפסון, אשר משודר בשידור חי, ואשר בו מצא חבר המושבעים את סימפסון לא אשם בשתי הרציחות, הופך לאחד מהאירועים הטלוויזיוניים הנצפים ביותר בעולם בכל הזמנים. לפי ההערכות צפו באירוע כ-95 מיליון צופים.
סדרות ותוכניות טלוויזיה חדשות ב-1995

פרק זה לוקה בחסר. אנא תרמו לוויקיפדיה ו.
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1995. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו קטגוריה:סדרות טלוויזיה אמריקאיות שעלו לשידור בשנת 1995.
| תאריך עלייה לשידור | שם הסדרה | סוגה | רשת השידור המקורית |
| --- | --- | --- | --- |
| 2 בינואר | סיביל (אנ') | קומדיית מצבים | CBS |
| 16 בינואר | הרקולס: המסעות המופלאים | פעולה, הרפתקאות, פנטזיה, דרמה, קומדיה | סינדיקציה |
| 16 בינואר | מסע בין כוכבים: וויאג'ר | מדע בדיוני | UPN |
| 21 במרץ | עיקר החדשות | קומדיית מצבים | NBC |
| 22 במרץ | גולשים בזמן | מדע בדיוני, פנטזיה | פוקס |
| 26 במרץ | בגבולות המסתורין | מדע בדיוני, פנטזיה אפלה, אימה, דרמה, מסתורין | שואוטיים |
| 4 בספטמבר | זינה הנסיכה הלוחמת | פעולה, הרפתקאות, פנטזיה | סינדיקציה |
| 8 בספטמבר | טימון ופומבה | אנימציה, הרפתקאות, קומדיה, סלפסטיק | סינדיקציה |
| 9 בספטמבר | פינקי והמוח | אנימציה, קומדיה, מדע בדיוני | The WB |
| 13 בספטמבר | המופע של דרו קארי | קומדיית מצבים | ABC |
| 21 בספטמבר | קרוליין בעיר (אנ') | קומדיית מצבים | NBC |
| 23 בספטמבר | ג'אג | דרמה משפטית, מותחן | NBC |
| 14 באוקטובר | מד טי.וי | מערכונים, פרודיה, סאטירה | Fox |
| 27 באוקטובר | צמרמורת | סדרת ילדים, אימה, אנתולוגיה | Fox Kids |
סדרות חדשות ששודרו ב-1995 ברשתות הטלוויזיה האמריקניות בשעות הפריים טיים
צוות השחקנים הראשי של הסדרה "ג'אג"
סדרות ותוכניות בולטות שבוטלו או הסתיימו ב-1995

פרק זה לוקה בחסר. אנא תרמו לוויקיפדיה ו.
נולדו

פרק זה לוקה בחסר. אנא תרמו לוויקיפדיה ו.
24 בפברואר – יואב רוטמן, שחקן טלוויזיה, תיאטרון וקולנוע ישראלי
22 במרץ – ניק רובינסון, שחקן קולנוע, טלוויזיה ותיאטרון אמריקאי
21 באפריל – תומאס דוהרטי, שחקן סקוטי
11 במאי – שירה האס, שחקנית ישראלית
23 ביוני – דנה פאולה, שחקנית, זמרת, מעצבת אופנה ודוגמנית מקסיקנית
9 באוגוסט – עמית רהב, שחקן ישראלי
13 בספטמבר – רובי קיי, שחקן בריטי
22 בנובמבר – קנדל ג'נר, דוגמנית בינלאומית, אשת עסקים וידוענית אמריקאית. עיקר פרסומה נקנה לה מתוכנית המציאות "משפחת קרדשיאן"
22 בנובמבר – גאיה גור אריה, שחקנית ישראלית
29 בנובמבר – לורה מרנו, שחקנית וזמרת אמריקאית
נפטרו

פרק זה לוקה בחסר. אנא תרמו לוויקיפדיה ו.
18 במאי – אליזבת מונטגומרי, שחקנית קולנוע טלוויזיה אמריקאית אשר ידועה בעיקר מתפקידה בתור סמנת'ה סטיבנס בסדרת הטלוויזיה "מעשי כשפים" (נולדה ב-1933)
27 ביוני – יוני חן, שחקן, במאי ומדבב ישראלי (נולד ב-1953)
4 ביולי – בוב רוס, צייר ומנחה טלוויזיה אמריקאי (נולד ב-1942)
פרסים

פרק זה לוקה בחסר. אנא תרמו לוויקיפדיה ו.
הערות שוליים

↑  Gilbert, Geis; Bienen, Leigh B. (1988). Crimes of the century: from Leopold and Loeb to O.J. Simpson. Northeastern University Press. p. 174. ISBN 978-1555533601.
| שנים בטלוויזיה |
| --- | --- | --- |
| המאה ה-20 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
אליזבת מונטגומרי
טאראווה

| --- | --- |

 נתונים גאוגרפיים
 מיקום:  האוקיינוס השקט 
 קואורדינטות:  1°26′00″N 173°00′00″E﻿ / ﻿1.4333333333333°N 173°E﻿ / 1.4333333333333; 173
 שטח:  31.02 קילומטר רבוע
 נתונים מדיניים
 מדינה:  קיריבטי 
 אוכלוסייה:  70,090 (2020)
 אזור זמן:  UTC+12
  (למפת האוקיינוס השקט מוגדלת) טאראווה(למפת האוקיינוס השקט רגילה) טאראווה
 
 
אטול טאראווה הוא חלק מאיי גילברט
טאראווה ושכנו מדרום, מאייאנה, בתצלום לווין
טאראווה (אנגלית: Tarawa) הוא אטול במרכז האוקיינוס השקט, לשעבר בירתה של הקולוניה הבריטית לשעבר איי גילברט ואליס. כיום זהו מיקומה של בירת הרפובליקה של קיריבטי, דרום טאראווה. האי ידוע בעיקר כמקום היערכו של קרב טאראווה במהלך מלחמת העולם השנייה.
גאוגרפיה

טאראווה מורכב מעשרים וארבעה איונים, מתוכם לפחות שמונה מיושבים. האיון הגדול ביותר (דרום טאראווה) נמתח מבונריקי (הפינה הדרום-מזרחית של האטול) לאורכו של כל הצד הדרומי, מלבד בֶּטְיוֹ. שביל מורם, המכונה השביל היפני, מחבר כעת בין בָּייריקי לבטיו.
העיר הגדולה ביותר, בּיקֶניבֶּאוֹ ושדה התעופה הבינלאומי בונריקי נמצאים בדרום טאראווה.
איונים

אָבַּאנוּאֶאָה (שקוע מאז 1999 בשל זרמי ים)
אָבַּאוֹקוֹרוֹ
אָבַּאטָאוֹ
בָּייריקי
בֶּטְיוֹ
האי בּיקֶמָן (שקוע בשל זרמי ים)
בּיקֶטָאוָוה
בּוֹנְריקי
בּוּאָריקי
עיירות וכפרים

אָבַּאטָאוֹ
בָּייריקי
בּיקֶניבֶּאוֹ
בּוֹנְריקי
בּוּאָריקי
בּוּאוֹטָה
אֶייטָה
מָרֶנָאנוּקָה
טָבּוֹריוֹ
דמוגרפיה

אוכלוסיית האטול היא 28,802 בני אדם, נכון לשנת 1990. האוכלוסייה היא ברובה מיקרונזית. גדול האוכלוסייה ככל הנראה עובר את כושר הנשיאה של האיים, והקיום בהם נמשך ללא רעב הודות לסיוע בינלאומי, בעיקר מבריטניה, יפן וניו זילנד.